ตราครุฑตราครุฑกฎกระทรวงฉบับที่6 (พ.ศ. 2527)ออกตามความในพระราชบัญญัติระเบียบข้าราชการทหารพ.ศ.2521----------อาศัยอำนาจตามความในมาตรา 10 และมาตรา 19แห่งพระราชบัญญัติระเบียบข้าราชการทหารพ.ศ. 2521รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิกความในข้อ 10แห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ. 2521 ซึ่งแก้ไขเพิ่มเติมโดยกฎกระทรวง ฉบับที่4 (พ.ศ.2525)ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 10การบรรจุผู้สำเร็จการศึกษาชั้นมัธยมศึกษาปีที่สามสายสามัญชั้นสูงสุดของระดับมัธยมศึกษาตอนต้นหรือชั้นสูงสุดของระดับมัธยมศึกษาตอนปลายที่เรียนวิชาสามัญ ตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารต่ำกว่าชั้นสัญญาบัตร(1)ผู้ซึ่งเป็นทหารกองหนุนประเภทที่ 1 (ก) ในปีงบประมาณ พ.ศ. 2527 ถึงปีงบประมาณพ.ศ. 2529 ให้บรรจุผู้นั้นเป็นนายทหารประทวนและให้ได้รับเงินเดือนสิบตรี จ่าตรี จ่าอากาศตรี ชั้น 1 (ข) ตั้งแต่ปีงบประมาณ พ.ศ. 2530 เป็นต้นไป ให้บรรจุผู้นั้นเป็นนายทหารประทวนและให้ได้รับเงินเดือนสิบตรี จ่าตรี จ่าอากาศตรี ชั้น 2(2)ผู้ซึ่งมิใช่ทหารกองหนุนประเภทที่ 1 (ก) ในปีงบประมาณ พ.ศ. 2527ให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือนสิบตรี จ่าตรี จ่าอากาศตรี ชั้น 1 เบิกลด 140 บาท เมื่อผู้นั้นได้รับการฝึกอบรมวิชาทหารตามหลักสูตรที่กระทรวงกลาโหมกำหนดและได้รับราชการในตำแหน่งอัตรานายทหารประทวนเป็นผลดีมาแล้วไม่น้อยกว่าแปดเดือนเมื่อถึงเวลาพิจารณาบำเหน็จประจำปีให้ได้รับเงินเดือนสิบตรี จ่าตรีจ่าอากาศตรี ชั้น 1ผู้ซึ่งรับเงินเดือนสิบตรี จ่าตรีจ่าอากาศตรี ชั้น 1 เบิกลด140 บาท ตามวรรคหนึ่งถ้าผู้นั้นไม่สำเร็จการฝึกอบรมวิชาทหารตามหลักสูตรที่กระทรวงกลาโหมกำหนด แต่ได้รับราชการเป็นผลดีมาแล้วไม่น้อยกว่าแปดเดือน เมื่อถึงเวลาพิจารณาบำเหน็จประจำปี ให้ได้รับเงินเดือนสิบตรี จ่าตรีจ่าอากาศตรี ชั้น 1เบิกลด 70 บาทผู้ซึ่งรับเงินเดือนสิบตรีจ่าตรี จ่าอากาศตรี ชั้น 1เบิกลด 70 บาท ตามวรรคสองถ้าผู้นั้นไม่สำเร็จการฝึกอบรมวิชาทหารตามหลักสูตรที่กระทรวงกลาโหมกำหนด แต่ได้รับราชการเป็นผลดีมาแล้ว เมื่อถึงเวลาพิจารณาบำเหน็จประจำปี ให้ได้รับเงินเดือนสิบตรี จ่าตรีจ่าอากาศตรี ชั้น 1 (ข) ในปีงบประมาณ พ.ศ. 2528ให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือนสิบตรี จ่าตรี จ่าอากาศตรี ชั้น 1 เบิกลด70 บาท (ค) ในปีงบประมาณ พ.ศ. 2529ให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือนสิบตรี จ่าตรี จ่าอากาศตรี ชั้น 1 (ง) ตั้งแต่ปีงบประมาณ พ.ศ. 2530 เป็นต้นไปให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือนสิบตรี จ่าตรี จ่าอากาศตรีชั้น 2(3)ผู้ซึ่งได้รับการบรรจุเป็นนายทหารประทวนหรือข้าราชการกลาโหมพลเรือนอยู่ก่อนแล้วนั้นหากผู้ใดได้รับเงินเดือนต่ำกว่าสิบโท จ่าโท จ่าอากาศโท ชั้น3 อยู่ก่อนวันที่ 1 ตุลาคม ของปีงบประมาณพ.ศ. 2528ปีงบประมาณ พ.ศ. 2529 หรือปีงบประมาณ พ.ศ. 2530 ก็ให้ผู้นั้นได้รับเงินเดือนสูงขึ้น1 ชั้นตั้งแต่วันที่ 1 ตุลาคมของปีงบประมาณ พ.ศ. 2528ปีงบประมาณ พ.ศ. 2529หรือปีงบประมาณ พ.ศ. 2530 แล้วแต่กรณี ตามหลักเกณฑ์ ดังนี้ (ก)ถ้าเป็นผู้ซึ่งรับเงินเดือนโดยไม่มีเบิกลดให้ผู้นั้นได้รับเงินเดือนสูงขึ้น 1 ชั้น (ข) ถ้าเป็นผู้ซึ่งรับเงินเดือนโดยมีเบิกลด140 บาท ให้ผู้นั้นได้รับเงินเดือนโดยมีเบิกลด70 บาท (ค) ถ้าเป็นผู้ซึ่งรับเงินเดือนโดยมีเบิกลด70 บาท ให้ผู้นั้นได้รับเงินเดือนโดยไม่มีเบิกลดการได้รับเงินเดือนสูงขึ้นตาม (ก) (ข) หรือ (ค) เป็นการได้รับเพิ่มอีกโสดหนึ่งต่างหากจากการพิจารณาบำเหน็จประจำปีของผู้นั้น'ข้อ 2ให้เพิ่มความต่อไปนี้เป็นข้อ 10 ทวิแห่งกฎกระทรวง (พ.ศ. 2521) ออกตามความในพระราชบัญญัติระเบียบข้าราชการทหาร พ.ศ. 2521`ข้อ 10 ทวิการบรรจุผู้สำเร็จการศึกษาชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง เข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น(1)ผู้ซึ่งได้รับประกาศนียบัตรมัธยมศึกษาตอนปลาย (วิชาอาชีพ 1)ให้ได้รับเงินเดือนสิบโทจ่าโทจ่าอากาศโท ชั้น 4(2)ผู้ซึ่งได้รับประกาศนียบัตรมัธยมศึกษาตอนปลาย (วิชาอาชีพ 2) ให้ได้รับเงินเดือนสิบเอกจ่าเอกจ่าอากาศเอก ชั้น 8'ข้อ 3กฎกระทรวงนี้ให้ใช้บังคับตั้งแต่วันที่ 7 กุมภาพันธ์ พ.ศ. 2527 เป็นต้นไปให้ไว้ ณ วันที่ 28 กันยายน พ.ศ. 2527พลอากาศเอก พะเนียง กานตรัตน์รัฐมนตรีช่วยว่าการฯ รักษาราชการแทนรัฐมนตรีว่าการกระทรวงกลาโหม----------------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจาก ก.พ. ได้กำหนดเงินเดือนสำหรับบรรจุผู้ได้รับประกาศนียบัตรมัธยมศึกษาตอนปลาย(วิชาอาชีพ 1)ประกาศนียบัตรมัธยมศึกษาตอนปลาย (วิชาอาชีพ 2) และประกาศนียบัตรมัธยมศึกษาตอนต้น หรือประกาศนียบัตรมัธยมศึกษาตอนปลายที่เรียนวิชาสามัญตามหลักสูตรของกระทรวงศึกษาธิการเข้ารับราชการเป็นข้าราชการพลเรือนขึ้นใหม่สมควรกำหนดเงินเดือนสำหรับบรรจุผู้ได้รับประกาศนียบัตรดังกล่าวเข้ารับราชการในกระทรวงกลาโหมให้สอดคล้องกันด้วยจึงจำเป็นต้องออกกฎกระทรวงนี้